section_heading: Carstvo uzvraća udarac (1980.)
paragraph_text: Za vrijeme treninga Luke odjednom osjeti da su njegovi prijatelji u opasnosti, te usprkos upozorenjima Yode i Obi-Wana odlazi na Bespin, ne znajući da je to zamka. Ubrzo se nađe u dvoboju s Darth Vaderom nemoćan da pobjedi i tako gubi desnu ruku. Vader mu tada otkriva da je on njegov otac i nudi mu da zajedno vladaju galaksijom. Užasnut ovim otkrićem, Luke odbija Vaderovu ponudu za vladanjem Galaksijom te se baca u otvoreno okno iznad kojeg su se do tada borili. Uz pomoć svojih telepatskih mogućnosti, on pozove Leiu koja osjeti njegov poziv upomoć i koja nagovara Landa da se vrate po Lukea. R2-D2 popravlja Falconov pogon te oni na taj način uspijevaju pobjeći. Luke od medicinskog osoblja dobiva umjetnu mehaničku ruku.